Son ÉN

Li son ÉN, c' est ene naziåle tipike do walon, fwaite sol son É.

Notåcion AFE: /ẽ/

 Egzimpes di prononçaedje 
 bén 
 rén 
 téns / tént / tén  
 tchén  (Joseph Dewez, accint d' Liernu).
 difén ; (ey al difén, èl bîje a dit k' èlle èn sâréve ) (Thierry Dumont, accint d' Fleuru, ratournant «Li bijhe et l' solea»).
 å matén  (Jacques Desmet, accint d' Mélin).

 Etimolodjeye 
Bråmint des mots k' avnèt a ç' son la dins l' accint walon do Payis d' Moustî provegnnut del cawete latene -inum, ou des ôtes corons avou ene lete i dins l' divant-dierinne sillabe: bassén (baccinum), cénk (quinque), covén, cossén (coxinum), djårdén (gardinium), èch(è)vén (scabinum), fuzén (fusaginem), kénze (quindecim), latén (latinus), lén (linum), loyén (ligaminem), medcén (medicinum), nourén (nutrinem), Ogustén (Augustinus), ôrfulén (orphaninum), pénte (pincta), plantén (plantaginem), ricén (ricinum), sapén (sapinum), tchimén (caminum), vén (vinum).<ref>Bernard Thiry, Wallonnes 3/2022, pp 7-8.</ref>Les mots nén rfondous avou l' betchfessî én sont-st e clintcheyès letes.

 Mwaissès dnêyes 
Il esteut oyou so ene lådje pårteye del Walonreye (Coûtchant walon, Hesbaye Namurwesse) e 20inme sieke, dins les mots riprins e rfondou avou on betchfessî én.

Dins on grand boket del Hesbaye (di Djiblou a Djodogne), li son én s' etindeut eto dins ene cåkêye d' ôtes mots.

 sacwants mots rfondous avou li voyale naziåle IN : esprénde (esprinde), vént (vint, 20).

 sacwants mots rfondous avou li lete é  : cerénjhe (ceréjhe)

 sacwants mots rfondous avou li betchfessî ai : frénje (fraijhe)

 Alére 
Bernard Thiry, La nasale notée «-én» dans une variété régionale du wallon namurois, Wallonnes'' 3/2022, pp 1-20.

Son EN